kardosdrur/scandi-wiki huggingface dataset:
My Life Directed by Nicolas Winding Refn

My Life Directed by Nicolas Winding Refn er en dokumentarfilm fra 2014 instrueret af Liv Corfixen efter eget manuskript.

Handling 
Liv Corfixen er gift med Nicolas Winding Refn og har derfor kunnet dreje en personlig film om husbonden, der efter bedste evne skal forene sin karriere med rollen som familiemenneske og far. Hun har kameraet med, da hele familien flyttede seks måneder til Bangkok, hvor Refn skulle indspille "Only God Forgives" (og ikke "Drive 2", som han pointerer). Som det illustreres, så er det ikke problemfrit både at skulle styre en filmproduktion og holde hustru, børn og gæstende Hollywoodstjerner tilfredse. Vi er også med til verdenspremieren i Cannes, og får undervejs også indblik i Ryan Gosling og Refns venskab, ligesom vi er med, når kultinstruktøren Alejandro Jodorowsky lægger tarotkort for både den ene og den anden instruktør.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2014
Så meget godt i vente

Så meget godt i vente er en dokumentarfilm fra 2014 instrueret af Phie Ambo efter manuskript af Phie Ambo.

Handling 
Niels Stokholm er en af de mest idealistiske landmænd i bondelandet Danmark. Hele hans livssyn handler om at skabe bæredygtighed og om at leve i harmoni og respekt for naturen på det biodynamiske landbrug, Thorshøjgård, i Nordsjælland. Niels og hans kone Rita producerer råvarer til flere af de bedste restauranter i Danmark, - her henter Danmarks førende kokke de unikke råvarer, som er med til at placere Danmark synligt på det gastronomiske verdenskort. Men deres idealisme og måde at drive landbrug på, er en torn i øjet på myndighederne. Med regulativer og forordninger i hånden truer de Niels med at fratage ham retten til at have dyr på gården og det kan koste ham muligheden for overhovedet at drive landbrug på Thorshøjgård. For Niels er gården og hans dyr ikke noget, der er begrænset til hans levetid. Han har visioner for fremtidige generationer og ønsker, at den jord han efterlader, også skal være frugtbar til glæde for mennesker i de næste tusinde år .

Referencer

Eksterne henvisninger 
 

Dokumentarfilm fra Danmark
Danske film fra 2014
Cirkusdynastiet

Cirkusdynastiet er en dansk dokumentarfilm fra 2014 med instruktion og manuskript af Anders Riis-Hansen.

Handling 
To store cirkusfamilier: Berdino, ejere af det succesrige Cirkus Arena, og Casselly, cirkusartister i syv generationer. Nu kan de to dynastier blive til et, hvis den yngste generation, Merry Lu Casselly og Patrick Berdino, finder sammen. "Cirkusdyynastiet" er en universel fortælling om skæbne, traditioner og familiepres fortalt i en atmosfære af pailletter, knokleri og barsk kærlighed.

Referencer

Eksterne henvisninger 
 

Dynastiet
Dokumentarfilm fra Danmark
Danske film fra 2014
Miraklet

Miraklet kan henvise til:
 Miraklet (svensk film fra 1913) – svensk stumfilm fra 1913 instrueret af Victor Sjöström
 Miraklet (film fra 1913) – dansk stumfilm fra 1913 instrueret af ubekendt
 Miraklet (film fra 2014) – dansk film i drama-genren fra 2014 instrueret af Simon Staho

 Miraklet i Valby – dansk film fra 1989 instrueret af Åke Sandgren
 Miraklet på Entoto – dansk film fra 2008 instrueret af Sidsel Lønvig Siersted og Sebastian Sztuk
Fassbinder - at elske uden at kræve

Fassbinder - at elske uden at kræve er en dansk dokumentarfilm fra 2015, der er instrueret af Christian Braad Thomsen efter eget manuskript.

Handling 
Christian Braad Thomsen var ven med den tyske instruktør Rainer Werner Fassbinder, der i løbet af 14 år skrev og instruerede 60 enkeltfilm for biograf og tv. Braad Thomsen mødte Fassbinder første gang på Berlin-festivalen i 1969, hvor den tyske instruktørs debutfilm blev buhet ud, og Braad Thomsen var sammen med ham sidste gang kun tre uger før hans død. Filmen er baseret på ikke tidligere offentliggjorte filmoptagelser, som Braad Thomsen lavede med Fassbinder op gennem 1970'erne. Her fortæller Fassbinder om sin kærlighed til barndommens Hollywood, om 70'er-oprøret, om kvindefrigørelsen, om terrorismen i Vesttyskland, om kærlighed, ægteskab og børn - og om den personligt valgte galskab som det måske eneste alternativ til det herskende systems sindssyge. Han suppleres af sin mor og af skuespillervennerne Irm Hermann og Harry Bär.

Referencer

Eksterne henvisninger 
 

Dokumentarfilm fra Danmark
Danske film fra 2015
Dansksprogede film
Tysksprogede film
Højt skum - en film om Storm P.

Højt skum - en film om Storm P. er en dansk biografisk dokumentarfilm fra 2015, der er instrueret af Jørgen Vestergaard efter manuskript af ham selv og Bo hr. Hansen. Peter Vimmelskaft og pingvinen Ping fortæller om deres skaber, Robert Storm Petersen, som er bedre kendt under navnet Storm P.

Handling 
Robert Storm Petersen (1882-1949) var lige så alsidig som han var flittig. Derfor er hans efterladte produktion af figurer, tegninger, malerier, tegnefilm, tegneserier og fortællinger en uudtømmelig kilde til jubel og undren. Næppe nogen anden dansker - bortset fra H.C. Andersen - har bidraget så meget til folkevid og sproglig fornyelse som Storm P. Det vil filmen gerne bevise: Filminstruktør Jørgen Vestergaard har levendegjort tegneseriefigurerne Peter og Ping, der boede på Storms skrivebord fra 1922 til 1949, og fået dem til at fortælle om deres liv med kunstneren og privatmennesket. Med sine daglige avistegninger stimulerede han vores lattermuskler, men han var også samfundskritiker, filosof og seriøs maler.

Referencer

Eksterne henvisninger 
 

Biografiske film fra Danmark
Dokumentarfilm fra Danmark
Dansksprogede film
Danske film fra 2015
Storm P
Klinikassistenten

Klinikassistenten er en dansk kortfilm fra 1998 med instruktion og manuskript af Martin Weinreich.

Handling 
En mand bor alene i en postapokalyptisk verden. Da han får nogle problemer med sine tænder bevæger han sig ind til den moderne by. Her møder han en klinikassistent, som han bliver amourøst interesseret i.

Medvirkende 
 Mads Wille - Mand
 Per Jacobsen - Tandlæge
 Mads Koudal - Pusher
 Rie Nørgaard - Klinikassistenten

Referencer

Eksterne henvisninger 
 

Kortfilm fra Danmark
Danske film fra 1998
Chronicle

Chronicle er en eksperimentalfilm fra 1992 instrueret af Britta Sørensen efter manuskript af Britta Sørensen.

Handling 
(LIVSSTIL - REKLAME).

Referencer

Eksterne henvisninger 
 

Eksperimentalfilm fra Danmark
Danske film fra 1992
Vi bringer en Advarsel

Vi bringer en Advarsel er en dokumentarfilm fra 1944 instrueret af Ole Palsbo efter manuskript af Ole Palsbo.

Handling 
... et Øjebliks Letsindighed kan ødelægge Liv, Fremtid og Livslykke (MFU).

Referencer

Eksterne henvisninger 
 

Dokumentarfilm fra Danmark
Danske film fra 1944
Antigape

Antigape er en kortfilm fra 2007 instrueret af J. Toubro efter eget manuskript.

Handling 
^Biblen er sgu da en børnebog!^

Referencer

Eksterne henvisninger 
 

Kortfilm fra Danmark
Danske film fra 2007
Window of opportunity

Window of opportunity er en eksperimentalfilm fra 2008 instrueret af Sidse Carstens efter eget manuskript.

Handling 

'A short period of time during which an opportunity must be acted on or missed.' 4 personer skal handle på den situation de befinder sig ind. Et kort øjeblik som kan have konsekvenser for deres fremtid og skæbne.

Referencer

Eksterne henvisninger 
 

Eksperimentalfilm fra Danmark
Danske film fra 2008
Out of a Forest

Out of a Forest er en dukkefilm fra 2010 instrueret af Tobias Gundorff Boesen efter manuskript af Tobias Gundorff Boesen.

Handling 
'Out Of A Forest' handler om en ung kanin, som inviteres til et sent middagsselskab i en skov. Med lamper og lysekroner i trætoppene, månen på den stjernefyldte himmel og de ældre kaniner omkring ham drikker de vin og fortæller historier.

Referencer

Eksterne henvisninger 
 

Dukkefilm fra Danmark
Danske film fra 2010
45 cm - or love as a symbolic communication medium

45 cm - or love as a symbolic communication medium er en eksperimenterende kortfilm fra 2007 instrueret af Charlotte Sieling og Annette K. Olesen efter eget manuskript.

Handling 
»45 cm« er en eksperimentalfilm om det rum et menneske har omkring sig. Den zone, som sikrer følelsen af personligt territorium. Enhver betydningsfuld kontakt med et andet menneske fordrer en overskridelse af de 45 cm. Overskridelsen kan føles provokerende, voldelig, kærlig og/eller nødvendig. Og den indebærer altid en blottelse og en risiko for at blive invaderet, intimideret - og/eller elsket.

Referencer

Eksterne henvisninger 
 

Kortfilm fra Danmark
Danske film fra 2007
Værker om psykologi
A loud sweet song

A loud sweet song er en musikvideo, der er instrueret af Ane Mette Ruge efter eget manuskript.

Handling 
»A Loud Sweet Song« er en videoopera, der er bygget op over autentiske, lyriske transskriptioner af fuglenes sang på forskellige sprog. Musikken for gamba og tenor skiftevis dominerer og akkompagnerer billedsiden, som har skarpe kontraster mellem det dvælende og det flaksende, naturbeskrivelsen og det abstrakte. Musikken til begge videoer er af Jan Goorissen.

Referencer

Eksterne henvisninger 
 

Musikvideoer og DVD-er
Danske film fra 1991
Anne Franks rejse

Anne Franks rejse er en portrætfilm, der er instrueret af Ib Makwarth efter manuskript af Fritz Pedersen.

Handling 
»Anne Franks rejse« fortæller i en sjælden afdæmpet, men samtidig effektiv stil historien om Anne Franks korte liv. Filmen opsøger de steder, Anne Frank levede: Frankfurt am Main, Amsterdam, Auschwitz og Bergen-Belsen, hvor hun døde af sorg og udmattelse i 1945. Bytrafikken glider nu travlt forbi de huse, hun boede i, og landskabet er groet henover gerningsstederne for den systematiske udryddelse af den jødiske befolkningsgruppe, som Anne Frank tilhørte. På lydsiden fortæller Jesper Christensen Anne Franks historie, og en pige på hendes alder læser uddrag af den verdensberømte dagbog. Indgår også på dvd i antologien Den korte film 1.

Referencer

Eksterne henvisninger 
 

Film om 2. verdenskrig fra Danmark
Portrætfilm fra Danmark
Danske film fra 2001
Birds and bells

Birds and bells er en undervisningsfilm fra 2006 instrueret af Kassandra Wellendorf efter eget manuskript.

Handling 
»Birds and Bells« er rettet mod gymnasiernes musikundervisning. Undervisningsmaterialet fokuserer på ét stykke musik »Birds and Bells« af Bent Sørensen. Materialet består af en dvd med to korte film og en cd med musikstykket. Den første film lader komponisten fortælle om sine arbejdsmetoder og inspirationskilder og giver hermed et indblik i, hvad det vil sige at skrive musik, at få inspiration og helt konkret skabe et værk. Den anden film lader seks unge lytte til musikken og frit associere ud fra deres auditive oplevelser. Eleverne får mulighed for at spejle sig i de medvirkendes direkte og uformidlede møde med musikken. Underviseren bestemmer selv i hvilken rækkefølge, filmene vises. Det anbefales at spille selve musikstykket først.

Referencer

Eksterne henvisninger 
 

Undervisningsfilm fra Danmark
Danske film fra 2006
Blodsøstre

Blodsøstre er en børnefilm fra 2006 instrueret af Louise Friedberg efter manuskript af Rikke de Fine Licht.

Handling 
»Blodsøstre« er en børnefilm, der handler om Sidsel, som er 7 år og lykkelig for sin yndlingsveninde Dea. Da Caroline flytter ind i opgangen, forsvinder Dea efter hende. Væk fra Sidsel. Sidsel vil have Dea tilbage. Men jo mere hun prøver, jo mere forsvinder Dea. Kampen om kærligheden er i gang. Og kampen er blodig.

Referencer

Eksterne henvisninger 
 

Børnefilm fra Danmark
Danske film fra 2006
Brasilianske billeder

Brasilianske billeder er en dokumentarfilm fra 2007 instrueret af Henrik Lundø efter manuskript af Jacob Jørgensen, Henrik Lundø.

Handling 
»Brasilianske billeder« er en fremstilling af et land, hvor 57 millioner mennesker dagligt lever med sult og fattigdom. Brasilien er en smeltedigel af kulturel, social og racemæssig mangfoldighed. Et land fyldt med modsætninger og en enorm social ulighed. Filmen er fortalt gennem en vifte af forskellige personer: Præsten, de hjemløse, de gamle og de unge - bl.a. Edson på 18 år, der lever i favelaen. »Brasilianske billeder« tegner et portræt af befolkningens håb og af den religiøse tro, der ligger som et betydeligt lag under den politiske virkelighed.

Referencer

Eksterne henvisninger 
 

Billeder
Dokumentarfilm fra Danmark
Danske film fra 2007
CPH Remix

CPH Remix er en dansk dokumentarfilm fra 2005 med instruktion og manuskript af Rúnar J. Gudnason og Ulrik Gutkin.

Handling 
En rejse ind i en fascinerende verden, hvor man oplever København med fokus på street art. Filmen giver et stemningsmættet billede af en by, som de færreste oplever, men som findes, hvis man kigger godt efter. Filmen følger tre personer, der har helt forskellige indfaldsvinkler til byens rum. Den politiske kunstner, der konfronterer beskueren med hans egen hverdag og virkelighedsopfattelse. Den kvindelige nattevandrer, der leder efter spor og tegn fra sin veninde. Og endelig graffitifjerneren, der med ligeså stor omhu som de to andre fjerner forskellige tegn og opsætninger. Gennem musik og rytmiske montager får vi et billede af byen som organisme. Filmen er optaget samtidig med, at København bliver udsmykket i anledning af Kronprins Frederiks bryllup i maj 2004.

Referencer

Eksterne henvisninger 
 

Dokumentarfilm fra Danmark
Danske film fra 2005
Dear God (dokumentarfilm)

Dear God er en dansk dokumentarfilm fra 2006, der er instrueret af Lise Birk Pedersen efter manuskript af hende selv og Jannik Tai Mosholt.

Handling 
Filmen tegner et stemningsmættet portræt af det støvede Dead Letters Office og stedets postmester. I en fabriksbygning i Jerusalems industrikvarter ligger det israelske postvæsens afdeling for strandet post. Her modtager Avi Yaniv breve til Gud, skrevet af mennesker fra hele verden, der har noget på hjerte og ønsker sig, at livet bliver anderledes. En dag om året bringes de mange hundrede breve til Gud til deres rette destination. Avi Yaniv, "Guds postmester", tager brevene med ned til grædemuren for at putte ønskerne ind i murens sprækker.

Referencer

Eksterne henvisninger 
 

Dokumentarfilm fra Danmark
Danske film fra 2006
Dem derovre og de andre

Dem derovre og de andre er en dansk animeret ungdomsfilm fra 2004 med instruktion og manuskript af Ziska Szemes.

Handling 
Filmem er en historie om, hvor svært det er at være 13-14 år. Mie bliver endelig inviteret til den store fest, men vil ikke have sin kejtede veninde Sanne med. Hun ofrer sit venskab med Sanne for at være sammen med de populære piger, men spørgsmålet er, om det var det værd...

Referencer

Eksterne henvisninger 
 

Ungdomsfilm fra Danmark
Danske film fra 2004
Animationsfilm fra Danmark
Rejsen på ophavet

Rejsen på ophavet er en portrætfilm fra 2004 skrevet og instrueret af Max Kestner.

Handling 
»Det er lang tid siden. Men en af mine forfædre boede faktisk i Afrika. Det var ham, der fik idéen at gå på to ben, og to millioner år senere begyndte en anden af mine forfædre at tale. Alt i alt har jeg mange forfædre, og jeg vil gerne takke dem alle, fordi de gjorde sig den ulejlighed at formere sig, inden de døde. Tak for det!«. En skæv, pseudovidenskabelig, animeret dokumentarfilm fortalt med mange ord og tungen i kinden. Med udgangspunkt i instruktørens egen historie undersøger filmen det store billede: forholdet mellem tilfældet og skæbnen; mellem tidens ansigt og de personlige adfærdsmønstre.

Referencer

Eksterne henvisninger 
 

Portrætfilm fra Danmark
Danske film fra 2004
En go' ko

En go' ko er en dokumentarfilm fra 1999 instrueret af Eva Gjedsted efter manuskript af Laila Hodell.

Handling 
»En go' ko« handler om kunsten at slagte en ko. Et ældgammelt håndværk, der har været udført i Danmark i århundreder, indtil masseproduktionen satte ind. Koen slagtes i det fri, i rolige omgivelser, uden at dyret føler angst eller stress, og filmen viser omhyggeligt slagtningens forskellige faser. Billederne bliver kommenteret af en forhenværende slagtermester, Svend Bagger og af Sofie, der som mange unge er skeptisk overfor fødevareindustrien.

Referencer

Eksterne henvisninger 
 

Slagtning
Dokumentarfilm fra Danmark
Danske film fra 1999
Fra Nørre Fjends

Fra Nørre Fjends er en dansk eksperimentalfilm fra 1984 med instruktion og manuskript af Knud Victor.

Handling 
Filmen er beskrivelsen af en egn mellem Viborg og Skive i en lyrisk eksperimenterende form, hvor billedernes sort/hvide grafik er underlagt et lydspor i flere lag, der aldrig virker synkront med det viste. Hvad der tilstræbes er en poetisk totaloplevelse af former og lyde, sprog og lys.

Referencer

Eksterne henvisninger 
 

Eksperimentalfilm fra Danmark
Danske film fra 1984
Himmelstorm

Himmelstorm er en dansk dokumentarfilm fra 2000, der er skrevet og instrueret af Kassandra Wellendorf.

Handling 
En visuelt fabulerende dokumentarfilm om middelalderens verdensbillede med udgangspunkt i den tyske nonne Hildegard von Bingens enestående værker. Hildegard von Bingen (1098-1179) fik gennem hele sit liv visioner ved højlys dag. Visionerne var guddommelige og viste hende, hvordan det var menneskets ansvar at genskabe og opretholde balancen i universet. I Hildegaard von Bingens tekster blandes etik, religion og naturkundskab med sanselige registreringer af den fysiske verden. I filmen formidles dette helhedssyn i en flydende montage af skrift, animerede illustrationer og musik.

Referencer

Eksterne henvisninger 
 

Dokumentarfilm fra Danmark
Danske film fra 2000
Hundeøjne

Hundeøjne er en dansk kortfilm fra 2005, der er instrueret af Julie Bille efter manuskript af hende selv og Torleif Hoppe.

Handling 
Filmen udspiller sig på en firma-teambuilding-tur til en lille ø. Den stille Iben nærer en dyb hengivenhed for Camilla, der er flyttet til København, har fået job og har en flirt kørende med chefen. Da Iben ved et "tilfælde" ender som deltager på turen, bliver det efterhånden for meget for Camilla.

Medvirkende 
 Frank Thiel - Lars
 Signe Skov - Camilla
 Signe Egholm Olsen - Iben
 Jan Elle
 Henning Valin Jakobsen
 Jesper Milsted
 Pauline Rehné
 Mads Riisom
 Anya Sass

Referencer

Eksterne henvisninger 
 

Kortfilm fra Danmark
Danske film fra 2005
Højdeskræk

Højdeskræk er en dansk kortfilm fra 2005 med instruktion og manuskript af Jacob Tschernia.

Handling 
En film om præstationsangst i elitesport. Filmen handler om en ung mand, Thomas, der under en udspringskonkurrence i en svømmehal kikser et enkelt udspring. Thomas er klubbens stjerne og store håb, og det er derfor ikke kun et nederlag for ham selv, men også for klubben, træneren og hans ambitiøse forældre. Hans fejlslagne udspring betyder, at hans klub taber konkurrencen, hvis ikke Thomas' sidste udspring i konkurrencen er perfekt, og det lægger et voldsomt pres på den unge mand. Men mens Thomas på det yderste af vippen forsøger at samle mod til det endelige afgørende spring, ser han sig selv i øjnene som 8-årig, en konfrontation med sig selv, sin far og hans ambitioner, og han får dermed kraften til at overvinde sin egen angst for at fejle.

Medvirkende 
 Kristian Leth - Thomas
 Lars Bom - Thomas' træner
 Erik Holmey - Far
 Jeanne Boel - Mor
 Jon Lange - Kåre
 Jens Jørn Spottag - Kåres træner
 Dennis Haladyn - Svømmer
 Per Bang Thomsen - Janus
 Randy Fryd - Tilskuer
 Sanne Juul Bojko - Tilskuer
 Dennis Grønvold - Tilskuer
 Morten B. Petersen - Tilskuer

Referencer

Eksterne henvisninger 
 

Kortfilm fra Danmark
Danske film fra 2005
Invisible

Invisible er en dansk eksperimentalfilm fra 2004 med instruktion og manuskript af Kassandra Wellendorf. Filmen er anden del af trilogien Mismeetings, der også omfatter Close fra 2002 og Outside fra 2005.

Handling 
Filmen iagttager ventende mennesker ved et busstoppested.

Referencer

Eksterne henvisninger 
 

Eksperimentalfilm fra Danmark
Danske film fra 2004
Jeg som regel

Jeg som regel er en dansk kortfilm fra 2006, der er instrueret af Martin Pieter Zandvliet efter manuskript af ham selv og Lars Kjeldgaard.

Handling 
En eksperimentalfilm, der gennem et fragmentarisk portræt af to mænd på deres vej gennem livet en tidlig formiddag undersøger sproget og sprogets afmagt, hvad det er, der får mennesker til at føle sig ligegyldige, og hvorfra henter de denne følelse af mindreværd.

Medvirkende 
 Mads Mathisen - Elgen
 Nicolas Bro - Nicolas
 Jakob Cedergren - Jakob

Referencer

Eksterne henvisninger 
 

Kortfilm fra Danmark
Danske film fra 2006
Når månen er sort

Når månen er sort er en dokumentarfilm fra 2007 instrueret af Anja Dalhoff efter manuskript af Anja Dalhoff.

Handling 
»Jeg vil hellere spise sand i Nigeria end arbejde på gaden i København«, siger Anna, der troede hun skulle til Danmark som sygeplejeelev, men tvinges i prostitution på Vesterbro. Joy er blevet handlet gentagne gange, før hun lander i Kastrup, hvor hun tages af politiet og fængsles i otte måneder. Joy og Anna er begge ofre for trafficking og behandles som dyr af kyniske bagmænd, der styrer pigernes liv med vold og ydmygelser. De betragtes som kriminelle af det officielle Danmark, og de sociale myndigheder formår ikke at gøre meget for dem. Efter hver deres traumatiske oplevelser i det danske overflodssamfund, som de kun tør fortælle om til socialarbejderen Michelle Mildwater, sendes de begge retur til en livsfarlig tilværelse i Nigeria. Filmen er deres historie. Filmen kan ses med og uden danske, engelske og spanske undertekster.

Referencer

Eksterne henvisninger 
 

Dokumentarfilm fra Danmark
Danske film fra 2007
Jøden og arieren

Jøden og arieren er en dansk dokumentarfilm fra 1997 med instruktion og manuskript af Siri Aronson og Morten Brask efter en bog af dem selv.

Handling 
Filmen dokumenterer, hvordan nazisterne brugte film som propaganda til at overbevise den tyske befolkning om, at arierne var et overlegent herrefolk, mens jøderne var en livsfarlig fjende, der skulle fjernes fra Tyskland. Filmen går bag kulisserne på Leni Riefenstahls Olympia (1938) og Viljens Triumf (1935), der viser Adolf Hitler som den guddommelige fører. Og der vises klip fra stærkt antisemitiske film, der fremstiller jøden som et pengegrisk, liderligt og snyltende væsen. Film som Jøden Süss og Den evige jøde var medvirkende til, at mange tyskere passivt så til, da jøderne blev sendt til koncentrationslejrene.

Referencer

Eksterne henvisninger 
 

Film baseret på værker af danske forfattere
Dokumentarfilm fra Danmark
Danske film fra 1997
Kaosmos

Kaosmos er en dansk dokumentarfilm fra 1998, der er instrueret af Peter Sykes efter manuskript af Eugenio Barba.

Handling 
Filmen er en dokumentation af Odin Teatrets forestilling med samme titel. Forestillingens fiktive ramme er en landsby i Europa. Her fremfører indbyggerne hvert år forestillingen Dørens ritual, om manden som beder om adgang til lyksalighedens rige, men får besked på at vente, - en kafkask venten, der varer livet ud. Ind i denne historie væves en masse andre historier og sange, H.C. Andersens Historien om en moder, Jeg plukker fløjlsgræs, Se min kjole m.fl.. En fortælling i mange lag og stilarter om livet i al dets skønhed og gru. Forestillingen var iscenesat af Eugenio Barba og havde premiere i 1993.

Referencer

Eksterne henvisninger 
 

Dokumentarfilm fra Danmark
Danske film fra 1998
Kom de bagfra

Kom de bagfra er en dansk dokumentarfilm fra 1996, der er instrueret af Wadt Thomsen efter eget manuskript.

Handling 
Kom de bagfra er navnet på en københavnsk performancegruppe, der siden slutningen af firserne har skabt en række storslåede musikteaterforestillinger. Gruppens univers er visuelt forførende med en egen evne til at indkredse store klassiske temaer og give dem et yderst nutidigt udtryk. I dokumentarfilmen fortæller bagmændene Peter Holmgård og Steen Madsen om deres arbejde, og der ses scener fra en del af forestillingerne.

Referencer

Eksterne henvisninger 
 

Dokumentarfilm fra Danmark
Danske film fra 1996